ЛIэшIэгъу фэдизкIэ узэкIэIэбэжьмэ, 1890-1922-рэ илъэсхэм адыгэ усэкIо-Iушхэу динымкIэ хьилым зиIэмэ Пегъымбар Мухьаммэдым нэжъымхэр фэзыхалъэхьэщтыгъэх арабыбзэм илъхэу. Мыгу Мыхьмуд КIыкIы ыкъом иархивы къыхэкIыжьыгъэ нэжъымхэр адыгабзэкIэ зэзыдзэкIыгъэхэр Нэхэе Бирамхъанрэ Мыгу Хьазизэрэ. Совет хабзэр ти Хэку зехъухьэм, дин еджапIи шIэныгъэлэжьи щымыIэжьы зэхъум мы нэжъымхэр цIыфмэ Ислъам диныр агу къэзгъэкIыжьыщтыгъэмэ зэу ащыщыгъ. Хабзэм къафимыдэтыгъэми цIыфхэр зэрэугъоити нэжъымхэм къяджэтыгъэх. 
Зыщыжъугъэгъозэным пае пычыгъу мыин къетэлъхьэ.

Аллахь лъапIэу зизакъоу,
КъурIан лъапIэр зипсалъэу,
Лъэпкъ пстэури зегъэшIым
ЛIыкIо лъапIэр къытфишIыгъ.

ИгукIэгъум къыхихи,
Нурэ дахэр къыгъэшIи,
ГъэшIыгъэ пстэури яфедэу
Мухьаммэдыр къытIупщыгъ.

Шъэлэуати сэлами
Чэщи мафи зэпытэу;
Къаимэтыр къэсыфэкIэ
Къытфегъэхба ти Аллахь.